Във връзка с постъпило уведомление с вх. № ОВОС-639/15.03.2024г. за инвестиционно предложение (ИП): „Обособяване на площадка за събиране, временно съхранение, разкомплектоване на излезли от употреба моторни превозни средства (ИУМПС), продажба на части втора употреба и автосервиз“ в ПИ 47295.17.245, местност ГЕРЕНА, с. Марково, община Родопи, област Пловдив с възложител: „ВИРАЛИ ТРЕЙД” ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение попада в обхвата на т. 11, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и Кметство Марково

Отговорено от РИОСВ-Пловдив на 02.04.2024г.